CELEX: 32014R0336
Language: fi
Date: 2014-03-28 00:00:00
Title: Komission täytäntöönpanoasetus (EU) N:o 336/2014, annettu 28 päivänä maaliskuuta 2014 , tiettyjen tavaroiden luokittelusta yhdistettyyn nimikkeistöön

2.4.2014   
            
            
               FI
            
            
               Euroopan unionin virallinen lehti
            
            
               L 99/1
            
         KOMISSION TÄYTÄNTÖÖNPANOASETUS (EU) N:o 336/2014,
   annettu 28 päivänä maaliskuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä maaliskuuta 2014.
      
         
            Komission puolesta,
         
         
            puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Vähittäismyyntiä varten pakattu sarja (ns. langaton peruutuskamerajärjestelmä), joka on tarkoitettu moottoriajoneuvoihin asennettavaksi ja jossa on seuraavat osat:
                  
                              —
                           
                           
                              yö- ja päiväkuvaukseen tarkoitettu televisiokamera, jossa on CMOS-kenno ja 2,4 mm:n objektiivi,
                           
                        
                              —
                           
                           
                              antennilla varustettu langaton videosignaalin lähetin,
                           
                        
                              —
                           
                           
                              2,4 GHz:n langaton videosignaalien vastaanotin, jossa on nestekidevärinäyttö, jonka kuvaruudun läpimitta on 17,8 cm (7 tuumaa) ja erottelutarkkuus 480 × 240 pikseliä. Se on varustettu toimintonäppäimillä ja AV-liitännällä ulkoisiin audio- tai videolaitteisiin yhdistämistä varten.
                           
                        Televisiokamera ei tallenna ääntä.
                  Tuote on tarkoitettu käytettäväksi esimerkiksi henkilöautoissa, linja-autoissa ja perävaunuissa, ja sen avulla kuljettaja näkee taakseen.
               
               
                  8528 72 40
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 8528, 8528 72 ja 8528 72 40 nimiketekstien mukaisesti.
                  Tavaroiden katsotaan olevan 3 yleisen tulkintasäännön b alakohdan mukaisesti vähittäismyyntiä varten pakattujen sarjojen sisältämiä tavaroita, koska eri osat on pakattu yhteen tiettyä tarvetta tai jonkin erityisen toiminnan suorittamista varten.
                  Sarja koostuu televisiolähettimestä (alanimike 8525 50), televisiokamerasta (alanimike 8525 80) sekä televisiovastaanottimesta (alanimike 8528 72). Mikään näistä osista ei anna sarjalle sen ominaista luonnetta, vaan ne ovat yhtä tärkeitä sarjan toiminnan kannalta.
                  Tämän vuoksi sarja on luokiteltava CN-koodiin 8528 72 40 muuksi väriä toistavaksi televisiovastaanottimeksi, jonka kuvaruudussa käytetään nestekidenäyttötekniikkaa.